stanford-oval/wikipedia huggingface dataset:
קונצ'רטו לפסנתר (גריג)
מבנה היצירה > אלגרו מולטו מודרטו (לה מינור)

הפרק הראשון כתוב בצורת סונטה. הוא נפתח לצלילי טרמולו רועמים של הטימפני, שבשיאם מתפרץ הפסנתר ופוצח בקטע סולו דרמטי.
לאחר המבוא, מתחילה חטיבת האקספוזיציה – נושא ראשון בלה מינור שמוצג תחילה בידי התזמורת כדו־שיח בין כלי נשיפה מעץ לכלי קשת, ולאחר מכן בידי הסולן. נושא גשר שמתחיל באווירה מסתורית ומסתיים בארפג'ו שמנצל את מלוא מנעד הפסנתר מוביל לנושא השני בדו מז'ור, הסולם המקביל. הנושא השני הלירי והשלו מביע תמונת נוף אידילית, שעוברת דרך כמה מרכזים טונליים ושינויים כרומטיים רבים. בחטיבת הפיתוח, גריג בוחן באור חדש את הנושא הראשון מתוך האקספוזיציה – הנושא מועבר בין כלי נגינה בתזמורת, מפורק לחלקים קטנים (מוטיבים) ומוצג בסולמות שמשתנים בתכיפות ובמצבי רוח קיצוניים. בהמשך, מגיעה חזרה על האקספוזיציה (רפריזה), שבה הנושא השני מועבר לסולם לה מז'ור, הסולם היחסי ללה מינור. הפרק נחתם בקדנצה וירטואוזית ובסיום דרמטי שמהווה סגירת מעגל לצלילי הפתיחה של הקונצ'רטו.
מבנה היצירה > אדג'ו (רה במול מז'ור)

הפרק השני כתוב בצורה תלת-חלקית, 'A–B–A. בחטיבה הפותחת, כלי הקשת, שמיתריהם מושקטים בעַמְעַם (con sordini), מנגנים מלודיה מופנמת ואיטית במרקם עשיר ואוורירי. לעומת זאת, החטיבה האמצעית מטילה את הזרקור על הסולן, שנגינתו מעוטרת בצלילי קישוט מנצנצים. לאחר סדרה של תהפוכות הרמוניות ומלודיות, הפרק חוזר לחטיבה A במפגן נגינה גרנדיוזי בפסנתר. לבסוף, צלילי התזמורת והפסנתר דועכים עד להוראת פיאניסיסימו (ppp), וארפג'ו רחב של אקורד רה במול מז'ור מביא את הפרק לסיומו. הקונצ'רטו ממשיך ברצף (attacca) לפרק השלישי.
מבנה היצירה > אלגרו מודרטו מולטו אֶ מרקטו – קוואזי פרסטו – אנדנטה מאֶסטוזו (לה מינור ← פה מז'ור ← לה מינור ← לה מז'ור)

הפרק השלישי כתוב במבנה רונדו (די חופשי), שמשלב יסודות של צורת סונטה. הפרק נפתח בתרוצת צלילים בפסנתר שמזמנת את הנושא הראשי – מלודיה אנרגטית בטרצות במשקל שני רבעים, בסגנון ריקוד העם הנורווגי halling. בהמשך, מגיעה החטיבה האמצעית של הפרק, המהווה הפוגה שלווה לפתיחה הסוערת של הפרק. בצליליו הגבוהים והמדהדהים, מנגן חליל צד מלודיה לירית בסולם פה מז'ור, שאף היא מושפעת סגנונית ממוזיקה עממית. המלודיה מועברת לנגינת הפסנתר ומפותחת באופן נרחב. לאחר מכן, חוזר הפרק לנושאי הפתיחה, שבסופם מנגן הסולן קדנצה מרשימה שמסיטה את לה מינור לסולם היחסי לה מז'ור, כמנהג המסורת הרומנטית בפרקי פינלה של קונצ'רטי. לקראת סיום היצירה, ריקוד ה-halling המוכר מומר למשקל שלושה רבעים ובמפעם מהיר יותר. ההתרגשות הולכת וגוברת, עד שלבסוף, חוזר הנושא הלירי מאמצע הפרק ברוב פאר והדר וחותם את הקונצ'רטו בקול תרועה רמה.
מעמד היצירה בימינו

הקונצ'רטו של גריג הוא אחת היצירות המוזיקליות האהובות בקרב פסנתרנים, תזמורות וקהלי קונצרטים בכל רחבי העולם. הקונצ'רטו מבוצע לעיתים תכופות בסבבי גמר בתחרויות נגינה בינלאומיות, ופסנתרנים רבים כוללים אותו כחלק מרפרטואר הנגינה הרגיל שלהם. לדברי עיתונאי המוזיקה פרסי סקולז, הקונצ'רטו של גריג נשגב בעומק ההבעה האישית והלאומית שלו, מה שהופך אותו לאחד הקונצ'רטי הפופולריים ביותר בסוגתו. לדעת מבקר המוזיקה אוסקר תומפסון, הקונצ'רטו של גריג הוא "היצירה היפה ביותר מסוגה מאז שומאן". הוא אף תיאר אותה כ"רעננה, עוצמתית ומקסימה" באותה מידה כביום בכורתה.
הקונצ'רטו של גריג הוא הקונ'צרטו לפסנתר הראשון שהוקלט. ב-1909 הקליט הפסנתרן הגרמני וילהלם באקהאוס את הקונצ'רטו, בליווי התזמורת הסימפונית החדשה (New Symphony Orchestra). טכנולוגיית הקלטת הקול, שהייתה אז בראשיתה, הגבילה את באקהאוס ואפשרה לו להקליט גרסה מקוצרת של היצירה, שנמשכה כשש דקות בלבד.
לקריאה נוספת

Henry T. Finck, Lothar Feinstein, Edvard Grieg, Cambridge Scholars, 2008
הערות שוליים

1 2  קונצ'רטו לפסנתר באתר פרויקט ספריית התווים הבין-לאומי (באנגלית)
↑  Finck, עמ' 93
↑  Forgotten Romantic, עמ' 3
↑  Finn Benestad, Dag Schjelderup-Ebbe, Edvard Grieg. The Man and the Artist, Lincoln, Nebraska: University of Nebraska, 1988, עמ' 113. (באנגלית)
↑  Forgotten Romantic, עמ' 5-4
1 2 3  Roger Dettmer, Edvard Grieg, Piano Concerto in A minor, Op. 16, Allmusic (באנגלית)
↑  Forgotten Romantic, עמ' 10
1 2  Christopher Follett, Grieg and The Danish Connection, Grieg07, ‏3 בפברואר 2007 (באנגלית) (ארכיון)
1 2  Georg Predota, 3 April: Grieg’s Piano Concerto Was Premiered, Interlude, ‏3 באפריל 2023 (באנגלית)
↑  Berit Holth, German Influences in the Development of The Norwegian Classical Music Tradition, Fontes Artis Musicae, 2014, עמ' 46-45 (באנגלית)
↑  Oscar Thompson, The International Cyclopedia of Music and Musicians, New York: Dodd, Mead & Co., 1975, עמ' 868. (באנגלית)
↑  Maria Eckhardt, Franz Liszt and Edvard Grieg, Liszt Ferenc Memorial Museum and Research Centre, 2015, עמ' 4-3 (באנגלית)
↑  Henry T. Finck, Grieg and His Music, New York: John Lane, 1909, עמ' 57. (באנגלית)
↑  Finck, עמ' 51
↑  Leah Kennedy,'"`UNIQ--nowiki-0000001D-QINU`"'The Life and Works of Edvard Grieg, Undergraduate Honors Capstone Projects, 2011, עמ' 9-8
↑  Maureen Buja, Bringing Folk Music to Life: Grieg’s Lyric Pieces, Interlude, ‏25 בנובמבר 2024 (באנגלית)
1 2  Gisele Schierhorst, Music Library Collection Highlight: Grieg’s Piano Concerto in A minor, op. 16, Stony Brook University Libraries, ‏9 באוגוסט 2018 (באנגלית)
↑  Michael Rosin, Grieg’s Piano Concerto & Norwegian Influence, New Jersey Symphony Orchestra, ‏23 באוקטובר 2019 (באנגלית)
↑  Norwegian Traditional Music, Folkemusikk (באנגלית) (ארכיון)
↑  Gloria Cook, Edvard Grieg: The Unexpected Pedagogue, American Music Teacher Vol. 68, No. 5, 2019, עמ' 26 (באנגלית)
↑  Piano Concerto in A minor, Op. 16, Edvard Grieg, Hollywood Bowl (באנגלית)
↑  THE STORY BEHIND: Grieg's Piano Concerto, www.riphil.org (באנגלית)
1 2 3 4  Cristina Răducanu, A Subjective Approach of the Performance of Edvard Grieg’s Piano Concerto in A minor, Op. 16, Artes. Journal of Musicology 23, 2021-04-01, עמ' 207–223 doi: 10.2478/ajm-2021-0012
↑  Percy Alfred Scholes, John Owen Ward, The Oxford companion to music, Oxford University Press, 1970, עמ' 428. (באנגלית)
↑  Nell Frances Gurnee, A Stylistic and Structural Analysis of The Grieg Piano Concerto in A Minor, UNT Digital Library, 1943, עמ' 4
↑  Maureen Buja, Forgotten Pianists: Wilhelm Backhaus, Interlude, ‏13 בפברואר 2017 (באנגלית)
| --- | --- |
ערך טוב: 
| --- | --- |
בקרת זהויות :  BnF: cb13912706t (data)  MusicBrainz work: b95fea1e-8181-4b93-9779-1d0a414855dc  VIAF: 293353745   WorldCat (עם VIAF): 293353745 
אדמונד נויפרט, שביצע את הקונצ'רטו בקונצרט הבכורה
עמוד הפרטיטורה הראשון של הקונצ'רטו בלה מינור בכתב ידו של גריג (1872)
סולו המבוא בפרק הראשון
נושא הפתיחה של הפרק השני
הנושא הראשי של הפרק השלישי
פלקסגון

אותו צד של הפלקסגון יכול להופיע בשני אופנים שונים - שימו לב לכיוונים שאליהן פונות הדמויות.
פלקסגון הוא מודל מצולע שטוח שנוצר מקיפול רצועות ישרות או עקומות העשויות לרב מנייר. מודלים אלו בעלי היכולת לשנות את פניהם כאשר הם מקופלים (flexed).
יש פלקסגונים המורכבים ממצולעים שונים: משולשים, מרובעים, טרפזים, מחומשים, משושים ועוד.
מקור השם הוא המילה Flexagon שהיא הלחם של המילים גמיש=Flexible ומצולע=Polygon. עמנואל לוטם תרגם לעברית "קפיצולע" - הלחם של קפיצי ומצולע.
ההקספלקסגון (hexaflexagon) מורכב ממשושה ומכונה גם "משושה אוריגמי" (Origami hexagon). אפשר להכין הקספלקסגון על ידי קיפול רצועה באופן שתיצור משושה בעל מספר רב של צדדים. כמות הצדדים תלויה במספר המשולשים ששימשו ליצירתו. כינוי הפלקסגון תלוי מהמצולע שממנו מורכב ובמספר הפנים שיש לו. דוגמה: טריהקספלסגון (trihexaflexagon) הוא פלקסגון בצורת משושה (hexa) בעל 3 פנים (tri).
על פי רוב מכינים פלקסגונים מנייר, אך ניתן גם להשתמש בחומרים אחרים הניתנים לקיפול כמו בד, סריג או בצק.
היסטוריה, התפתחות ומחקר

הפלקסגון התגלה על ידי ארתור סטון (Arthur H. Stone) בשנת 1939, אשר היה סטודנט בריטי באוניברסיטת פרינסטון שבארצות הברית. עם השנים הגיע סטון למשרת פרופסור למתמטיקה באוניברסיטת רוצ'סטר.
בתחילת דרכו כסטודנט סטון הביא איתו דפי כתיבה בגודל A4 המקובל באירופה, אך גילה שהדפים חורגים מגבולות הקלסר המיועד לנייר בגודל אמריקאי. כדי להתאים את דפי הכתיבה לגודל הקלסר הוא גזר את הנייר העודף ונשאר עם כמות גדולה של רצועות נייר. הוא נמנע מלזרוק את הרצועות לפח האשפה ובמקום זאת החל לקפל אותן למשולשים שווי צלעות בדרכים שונות, אשר אחת מהן יצרה את צורת המשושה טריהקספלקסגון.
סטון הראה את הפלקסגון לריצ'רד פיינמן, בריאנט טאקר (Bryant Tucker) וג'ון טוקי (John Tukey), אשר השקיעו זמן רב בקטלוג של פלקסגונים.
ריצ'רד פיינמן בנה דיאגרמה אשר מתארת את אפשרויות המעבר בין ששת הצדדים השונים של ההקסופלקסגון. מדיאגרמה זו הוא קיבלת את ההשראה שהובילה אותו לפיתוח דיאגרמת פיינמן, אשר מייצגת תהליכים בתורת השדות הקוונטית באמצעות מסלולי חלקיקים.
מקרה זה הוא דוגמה לדרך בה שעשועי מתמטיקה יכולים להוביל להתפתחויות בתחום המדע.
היסטוריה, התפתחות ומחקר > סוגי פלקסגונים

המושג "פלקסגון" משמש גם ככינוי כללי לדברים גמישים וקלים לקיפול, אשר יכולים ליצור צורות שונות.
בהתאם לכך, ישנם גם פלקסגונים בצורות שאינן משושה. לדוגמה ה-tetraﬂexagon הוא בצורת מרובע.
יצירה של הקספלקסגון

ניתן לייצר הקספלקסגון מרצועה המקופלת למשולשים שווי שוקיים.
מקור השם הקספלקסגון הוא מהשילוב של המילה פלקסגון עם המילה hexa שפרושה 6.
לצורך יצירת פלקסגון בסיסי בעל שלושה צדדים נעשה שימוש ברצועה המקופלת ל-9 משולשים. בנוסף ניתן להשתמש ברצועה ארוכה יותר בעלת 18 משולשים ליצירת פלקסגון המורכב מ-6 צדדים.
בכל מקרה ניתן להוסיף משולש נוסף לצורך הדבקה נוחה יותר של קצוות רצועת הנייר.
במצב זה המשולש הראשון של הצד העליון של הרצועה יודבק למשולש האחרון של הצד התחתון של הרצועה. אין חשיבות לאופן שבו הם מודבקים, כלומר - הראשון יכול להיות מודבק על האחרון או להפך.
צדדיו של ההקספלקסגון

באופן כללי כל אחד מצדדיו ההקספלקסגון בנוי מ-6 משולשים שווי צלעות, הצמודים אחד לשני בקודקודם באופן היוצר משושה.
על ידי הצמדתם של כל שני משולשים סמוכים, ניתן לחשוף צד חדש מהמרכז של הפלקסגון.
כיוונם של המשולשים יכול להשתנות ממצב למצב, כך שלעיתים הם יפנו כלפי חוץ ולעיתים כלפי פנים. עם זאת, אותם המשולשים תמיד יופיעו יחדיו באותו הצד.
כאמור, לפלקסגון הפשוט הבנוי מ-9 משולשים יש שלושה צדדים.
במקרה זה בכל מצב נתון צד אחד יפנה כלפי מעלה, השני כלפי מטה והצד השלישי יהיה מוסתר.
צדדיו של ההקספלקסגון > צידה היחיד של רצועת הפלקסגון

כאמור, הפלקסגון מורכב מרצועה מקופלת. במקור לרצועה יש שני צדדים - עליון ותחתון. אולם, צורת הקיפול שלה משנה מצב זה.
זאת משום שכאשר מצמידים רצועה שמסובבת בכפולות אי-זוגיות של 180 מעלות, נוצר משטח ללא חלק פנימי או חיצוני.
צורת הקיפול של הרצועה המשמשת ליצירת הפלקסגון כוללת שלושה "חצאי סיבוב", באופן הדומה לטבעת מביוס. ההבדל הוא שטבעת מביוס מקופלת ב-180 מעלות בעוד שהפלקסגון מקופל ב-540 מעלות (שהם שלוש פעמים 180 - כפולה אי זוגית). כתוצאה מכך, בעוד שלפלקסגון יש מספר רב של צדדים, לרצועה שממנו הוא מורכב יש רק צד אחד.
שימושים לחינוך והוראה

בתחום החינוך הפלקסגון יכול לשמש ככלי להוראה של נושאים שונים.
במיוחד לאור זאת שצורת הקיפול שלו קלה ללימוד. ניתן גם להדפיס לתלמידים מראש תבניות מוכנות שעליהן מסומנים המשולשים.
במסגרת למידת חקר הפלקסגון יכול לזמן לכל אחד מהתלמידים הזדמנות לבחון את הדפוסים השונים בקצב האישי שלו.
ניתן לעקוב אחרי כל הצירופים האפשריים של המשולשים על צדדיו המרובים של הפלקסגון על ידי ציור פרצופים בצבעים שונים בכל צד. כאשר הצדדים מופיעים בכיוונים שונים הפרצופים יהפכו ממחייכים לעצובים.
כמו צורות גאומטריות רבות, ניתן להעריך את הפלקסגון ברמות תחכום מתמטיות מרובות.
במסגרת הוראת המתמטיקה הוא יכול לשמש ללימוד מגוון מושגים מתחום הגאומטריה והאלגברה, כמו סימטריה וטרנספורמציה.
במסגרת לימודי האמנות ניתן להשתמש בפלקסגון ליצירה של ציורים בעלי אופי דינמי, משום שהם משתנים כאשר הופכים את צדדיו של הפלקסגון.
משום שהרצועה המשמשת ליצירת הפלקסגון היא דו צדדית, כל קיפול מייצר שני משולשים הניתנים לציור. כלומר, בפלקסגון המורכב מ-9 משולשים ניתן לצייר על 9 שבצד האחד ועוד 9 בצד האחר - סה"כ 18. בדומה לזאת, לפלקסגון הבנוי מ-18 משולשים ניתן לצייר על 36 משולשים משני הצדדים של הרצועה. דבר זה מאפשר גיוון רב.
ראו גם

מרטין גרדנר
בקבוק קליין
וי הארט
הערות שוליים

↑  איאן סטיוארט, מטמון האוצרות המתמטיים של פרופסור סטיוארט, כנרת, זמורה-ביתן, 2016, הפרק "קפיצולעים", עמ' 33–35.
1 2 3 4 5 6 7 8  Nishiyama, Y. (2010). General Solution for Multiple Foldings of Hexaflexagons.International Journal of Pure and Applied Mathematics, 58(1), 113-124.
1 2 3 4 5 6 7 8 9 10 11  Hilton, P., Pedersen, J., & Walser, H. (1997). The faces of the tri-hexaflexagon. Mathematics Magazine, 70(4), 243-251.
1 2 3 4 5 6 7  Berkove, E. J., & Dumont, J. P. (2004). It's okay to be square if you're a flexagon. Mathematics Magazine, 77(5), 335-348.
תרשים זרימה של הדרכים שונות בהן ניתן לקפל את ההקסופלקסגון. התרשים נבנה בשלבים הראשונית של קטלוג הפלקסגונים ושימש כשהשראה לדיאגרמת פיינמן.
אופן הקיפול של פלקסגון מ-9 משולשים שווי צלעות
יצירת פלקסגון מ-18 משולשים בעל 6 צדדים, המכונה Hexaflexagon.
הפלקסגון ככלי להוראת האומנות - המעבר בין הצדדים השונים הופך את היצירה לדינמית.
מועדון אופנועים

מועדון הבעלים של נורטון בדרום קליפורניה בכביש 41 בקליפורניה, ליד קרסטון.
מועדון אופנועים הוא קבוצת אנשים אשר תחומי העניין ופעילותם העיקרית כוללת רכיבה על אופנועים ואחזקתם. מועדוני אופנועים רבים מוקמים בעבור בעלי אופנועים ממותג או דגם כלשהו (לדוגמה קבוצת בעלי הארלי).
סוגי מועדונים, קבוצות וארגונים

רוב המועדונים מאורגנים סביב מותג, או סביב סוג רכיבה. מועדוני אופנועים מאוד שונים ביעדיהם. במועדוני אופנוע או עמותות אופייניים יש בדרך כלל מנהלים, משכורות ופרסום קבוע. הם לפעמים גם נותנים חסות לאירועי ספורט, ולהפגנות אופנוע שנתיות או תכופות יותר בהן החברים יכולים להתרועע.
ישנם הרבה מאוד "מועדוני מותג", כלומר מועדונים המוקדשים לציון מסוים, כולל כאלה שבחסות יצרנים שונים, המבוססים על מועדון המותג המקורי, קבוצת הבעלים של הארלי. ישנם גם מועדוני אופנוע לאומיים גדולים, לדוגמה, בעלי אופנועי BMW של אמריקה, מועדון הבעלים של דומינאר (DOC), קבוצת אופנועים בלעדית לאופני "Bajaj Dominar" בלבד. ישנם גם מועדונים ספציפיים לנשים, כגון אגודת האופנועים הבינלאומית לנשים, ומועדונים עבור לסביות והומואים, כגון דייקס על אופניים.
מועדונים המספקים לאנשים המתעניינים במכונות וינטאג' כגון מועדון האופנוע וינטאג' גם הם פופולריים, כמו אלה שבמרז מקומות מסוימים. מועדונים המסייעים לזכויות הרוכבים כגון קבוצת "אופנועי הפעולה", וארגוני צדקה כמו סניף הרוכבים הלגיון המלכותי הבריטי פופולריים גם הם. רבים מזוהים עם ארגון גג, כגון התאחדות האופנועים הבריטית (BMF) בבריטניה, או FEMA באירופה.
ארגונים אחרים שפעילותם כרוכה בעיקר באופנועים, קיימים למטרות ספציפיות או למטרות חברתיות כגון "רוכבי משמרות הפטריוט", המספקים מלווי הלוויה לחיילים משוחררי צבא, ורלינג רעם, הדוגלים בכוחות שנעלמו בפעולה ובאסרי מלחמה. אף על פי שבאף אחת משתי הקבוצות האחרונות לא צריך אופנוע בשביל החברות, הן מכוונות לאופנועים, וחלק ניכר מהפעילות שלהן כרוכה בנסיעות.
ישנם מועדונים רבים בעלי אוריינטציה דתית, כגון איגוד האופנועים הנוצרי, משרד האופנועים וארגוני צדקה כגון Freewheelers EVS, המשתמשים באופנועים כדי לספק שליחויות רפואיות דחופות מחוץ לשעות הפעילות של המוקד הרפואי, ומועדונים המושכים חברות מקבוצות ספציפיות, כגון מועדון האופנועים לאכיפת חוק כמו Blue Knights, לאנשי המשטרה.
בבריטניה, לשני ארגוני צדקה ("מכון נהגים מתקדמים" ו"רוכבי נהגים ורוכבים מתקדמים") יש מועדוני אופנועים גדולים עם מתנדבים מאומנים לקידום כלי רכב ולסייע לרוכבים לעבור את מבחני הנהיגה.
בהיסטוריה

אחד ממועדוני האופנועים הראשונים היה מועדון האופנועים בניו יורק, שהתמזג בשנת 1903 עם מועדון האופנועים אלפא שבברוקלין והפך לאיגוד האופנועים האמריקאי. מאוחר יותר, איגוד הסחר באופנועים ובעלות הברית (M&ATA) הקימו חטיבת רוכבים שבהמשך נהפכה לאיגוד רוכבי האופנועים האמריקאי.
איגוד רוכבי האופנועים האמריקאי

איגוד רוכבי האופנועים האמריקאי (AMA) הוא ארגון רוכבי האופנועים האמריקאי הגדול ביותר. הוא משמש כארגון תומך למועדונים מקומיים אחרים ולאירועי ספורט. החל משנת 2015, האיגוד מונה למעלה מ-200,000 חברים ולמעלה מ-1,200 מועדונים.
MCs ו-MCCs

MC ו-MCC משמשים שניהם כמועדוני אופנועים, אך יש להם משמעות חברתית מיוחדת. MC בדרך כלל שמור לאותם מועדונים המוכרים על ידי מועדוני אופנוע אחרים של MC או מועדונים שמחוץ לחוק. הם מזוהים על ידי טלאי MC, או טלאי בן שלושה חלקים הנקרא צבעים, שנמצאים על גב המעיל או אפוד הרכיבה. פורע חוק יכול לטעון שהמועדון אינו מוסמך בחסות איגוד רוכבי האופנועים האמריקני, שזה מרמז על דחיית סמכות קיצונית ואימוץ אורח החיים של "האופנוענים" כפי שפופולרי מאז שנות החמישים ומיוצג על ידי עיתונים כמו "מגזין Easyriders", עבודתו של הצייר דייוויד מאן. בהקשרים רבים המושגים חופפים למשמעות הרגילה של "פורעי חוק" מכיוון שחלק מהמועדונים הללו, או חלק מחבריהם, מוכרים על ידי גורמי המשטרה כמי שלוקחים חלק בפשיעה מאורגנת.
מחוץ לתרבות רוכבי האופנועים שמחוץ לחוק, המילים: "motorcycle club" אינן נושאות משמעות סוחפת מעבר להגדרה באנגלית היומיומית של המילים - מועדון הכולל אופנועים, שחבריו באים מכל התחומים. לפיכך, ישנם מועדונים שהם מבחינה תרבותית וסגנונית אינם דומים למועדוני פורעי חוק, ושפעילותם ומטרותיהם אינם דומים אליהם, אך עדיין משתמשים בטלאים תלת-חלקיים או בראשי התיבות MC בשמם.
בישראל

בישראל פועלים מספר מועדוני אופנוענים. חלקם הם צ'פארטים של מועדונים בינלאומיים, לדגומה Bandidos. חלקם הוקמו בישראל, לדגומה Samson Riders הוא מועדון אופנועים ישראלי שהוקם בגבעתיים ב-2017.
הערות שוליים

↑  '"`UNIQ--templatestyles-00000000-QINU`"'Pat Hahn, How to Ride a Motorcycle: A Rider's Guide to Strategy, Safety and Skill Development, MotorBooks International, ISBN 9781610590334
↑  '"`UNIQ--templatestyles-00000002-QINU`"'Feuer, Alan (29 במאי 2006). "Revving Their Engines, Remembering a War's Toll". The New York Times. {{cite news}}:  (עזרה)
↑  '"`UNIQ--templatestyles-00000004-QINU`"'Grant, Japhy (28 במרץ 2006). "Biking to block Phelps". The Advocate. p. 22. ISSN 0001-8996. {{cite news}}:  (עזרה)
↑  '"`UNIQ--templatestyles-00000006-QINU`"'Platoni, Kara (ביולי–באוגוסט 2006). "The hogs of war". Mother Jones. pp. 16–17. {{cite news}}:  (עזרה)
↑  '"`UNIQ--templatestyles-00000008-QINU`"'"Police Motorcycle Club Invades Tyler". Tyler Morning Telegraph. Tyler, Texas. 25 ביולי 2012. pp. 1A, 6A. {{cite news}}:  (עזרה)
↑  '"`UNIQ--templatestyles-0000000A-QINU`"'"History of Motorcycle Clubs". BikeDomain. 17 בפברואר 2015. נבדק ב-6 במרץ 2015. {{cite web}}:  (עזרה)
↑  '"`UNIQ--templatestyles-0000000C-QINU`"'"AMA Facts & Figures". American Motorcyclist Association. אורכב מ-המקור ב-19 בינואר 2015. נבדק ב-6 במרץ 2015. {{cite web}}:  (עזרה)
↑  '"`UNIQ--templatestyles-00000010-QINU`"'Drew, A. J. (2002), The everything motorcycle book: the one book you must have to buy, ride, and maintain your motorcycle, Adams Media Corp, pp. 273, 277, ISBN 9781580625548, Biker slang or babble (marked BB) '"`UNIQ--nowiki-0000000E-QINU`"' mc (BB) Motorcycle Club; this abbreviation usually refers to an outlaw motorcycle club. '"`UNIQ--nowiki-0000000F-QINU`"' outlaw (BB) Generally speaking, any motorcycling club that is not represented by the AMA. This does not connote criminal intent.
↑  '"`UNIQ--templatestyles-00000012-QINU`"'Wolf, Daniel R. (1992), The Rebels: a brotherhood of outlaw bikers, University of Toronto Press, ISBN 9780802073631
↑  '"`UNIQ--templatestyles-00000014-QINU`"'Scher, Steve (4 בפברואר 2009), "Easy Riders: Motorcycle Culture in Seattle", Weekday, KUOW Puget Sound Public Radio; University of Washington, אורכב מ-המקור ב-27 בספטמבר 2016, נבדק ב-30 במאי 2013 {{citation}}:  (עזרה)
↑  ציטדל אשדוד, אתר פייסבוק
↑  מי אנחנו, אתר של סמסון ריידרס
| --- | --- |
בקרת זהויות :  LNB: 000353275  NKC: ph281898 
מפגש מועדון בדרבן, דרום אפריקה
חבר MC תותח בהלסינקי, פינלנד בשנת 2009.
סאם (שמואל)

סאם (שמואל) גרונדוורג (נולד ב-1973) הוא דיפלומט ישראלי יליד ארצות הברית, עורך דין ודמות ציבורית, המשמש כיום כיו"ר העולמי של קרן היסוד. לפני כן כיהן כקונסול ישראל בלוס אנג'לס, שם היה אחראי על קידום יחסי ישראל באזור הפסיפיק וצפון-מערב ארצות הברית.
נבחר פעמיים על ידי הג׳רוזלם פוסט לאחד מ-50 היהודים המשפיעים בעולם.
ביוגרפיה

גרונדוורג נולד וגדל למשפחה יהודית דתית במיאמי ביץ', פלורידה, ולמד בבית הספר היברו אקדמי בעיר, שם הפך לחבר קרוב של רון דרמר, מי שיהפוך לימים ליועץ ראש הממשלה ולשגריר ישראל בוושינגטון. השניים שמרו על קשרים קרובים עד היום.
בשנת 1990, בגיל 17, עלה לישראל לבד, ולאחר שלמד בישיבה, התגייס לצה״ל במסגרת תוכנית מתנדבי חוץ לארץ (מח״ל) ושירת כלוחם בחיל השריון. במילואים ממשיך לשרת כקצין נפגעים.
כעורך דין בהשכלתו, גרונדוורג עבד בעריכת דין בחברת עורכי דין בינלאומית גדולה בארצות הברית, וכיהן בתפקידים בתחומי המשפט והפיננסים בארצות הברית ובישראל. הוא מחזיק בתואר שלישי במשפטים מבית הספר למשפטים באוניברסיטת מיאמי, תואר שני במנהל עסקים מאוניברסיטת מיאמי, ותואר ראשון מאוניברסיטת בר-אילן.
קריירה משפטית

בארצות הברית עבד גרונדוורג כעורך דין לענייני נדל"ן, בין היתר במשרד עורכי הדין הבינלאומי גרינברג טראוריג. בנוסף, כיהן בתפקידים בכירים בתחום הפיננסים בקבוצת התקשורת "תומסון מדיה" ובחברת שטראוס ישראל.
קריירה ציבורית ודיפלומטית

בשנת 2009 מונה גרונדוורג למנכ"ל הסניף הישראלי של הקונגרס היהודי העולמי, תחת הנהגתו של נשיא הארגון רון לאודר. במסגרת זו, פעל לחיזוק הקשרים בין קהילות יהודיות בתפוצות לבין מוסדות ובכירי ממשל בישראל.
בשנת 2016 מונה על ידי ראש הממשלה ושר החוץ בנימין נתניהו לקונסול הכללי של ישראל בלוס אנג'לס. במהלך כהונתו השקיע רבות בקידום התדמית של ישראל בקרב הציבור האמריקאי, בין היתר באמצעות שיתופי פעולה עם דמויות מוכרות מהוליווד, כגון גל גדות, מים ביאליק, קונאן אובריאן ושרון סטון, וכן עם כוכבי ספורט כמו כרים עבדול-ג׳באר, עימו קיים טקס לכבוד חג הרמדאן במעון הרשמי של הקונסול הכללי בלוס אנג'לס.
לכבוד שנת ה-70 לישראל שיתף פעולה עם דייוויד פישהוף, בכיר בתעשיית המוזיקה בהוליווד ומייסד מחנה "רוק פנטזי". השניים הפיקו יחד אירוע גדול באולפני יוניברסל בהוליווד לכבוד יום העצמאות. בנוסף, גרונדוורג סייע בקידום סדרות ישראליות בהוליווד וכן הצליח להביא לצילום הפרק האייקוני של הסדרה "קונאן ללא גבולות" של הקומיקאי קונאן אובריאן בישראל.
יו"ר קרן היסוד

בשנת 2018 מונה גרונדוורג ליו"ר העולמי של קרן היסוד-המגבית המאוחדת לישראל, הזרוע לגיוס כספים של התנועה הציונית, עם סניפים ב-45 מדינות.
במסגרת תפקידו גייסה קרן היסוד כספים להקמת בית חולים שדה באוקראינה וארגנה מבצע חירום לעלייה במהלך המלחמה. כמו כן, השיקה קרן היסוד את מבצע "צור ישראל" – קמפיין לגיוס תרומות להבאת 5,000 עולים יהודים מאתיופיה לישראל, שאף איחד במקרים רבים משפחות שהיו מופרדות במשך עשרות שנים.
מאז פלישת רוסיה לאוקראינה בפברואר 2022, פועל גרונדוורג בשיתוף פעולה הדוק עם סטיבן לואי, יו"ר חבר הנגידים של קרן היסוד, ועם שותפיה, בהם הסוכנות היהודית, כדי לעזור ולתמוך בעלייתם של יהודי אוקראינה ורוסיה שנפגעו מהלחימה.
בעקבות טבח שבעה באוקטובר ומלחמת חרבות ברזל, ייסדה קרן היסוד את מבצע החירום "שומר אחי", שגייס 170 מיליון דולר לסיוע ישיר לקהילות בצפון ובדרום הארץ, לבתי חולים, למרכזי שיקום ולארגונים המעורבים במאמצי המלחמה והשיקום.
חיים אישיים

סאם נשוי לג'וליה, אחות במקצועה. לזוג שלושה ילדים והם מתגוררים בגוש עציון.
מאמרים נבחרים

People of Israel, באתר ג'רוזלם פוסט, 14 במרץ 2019
הערות שוליים

↑  Sam Grundwerg: Diplomat, fundraiser and Zionist leader, The Jerusalem Post | JPost.com (באנגלית אמריקאית)
↑  Ron Dermer to be strategic affairs minister in Netanyahu gov't, The Jerusalem Post | JPost.com, ‏2022-12-29 (באנגלית)
↑  Ravid, Barak. "Netanyahu appoints Sam Grundwerg as Israel's consul general in L.A." Haaretz.com (באנגלית). נבדק ב-2025-01-20.
1 2 3  Steven Gruzd, From LA to Lviv to Linksfield, Grundwerg connects Jewish communities, Jewish Report, ‏2022-08-11 (ב־)
1 2  JTA, Florida-born attorney named Israel’s consul general in LA, www.timesofisrael.com (באנגלית אמריקאית)
↑  Greenberg Traurig, Greenberg Traurig Adds Premier Israeli Corporate Team in New York and Tel Aviv, GT Israel Law Blog, ‏2022-11-01 (באנגלית אמריקאית)
↑  "Israel's Hollywood envoys hope TV hits will help national image". Reuters (באנגלית). 2017-09-15. נבדק ב-2022-01-31.
1 2  Tom Tugend, Israeli Consul General Bids Farewell to L.A., Jewish Journal, ‏2018-11-14 (באנגלית אמריקאית)
↑  צביקה קליין, "קיבלתי מראש הממשלה משימה: להתמקד בהוליווד", באתר מקור ראשון
↑  יניר קוזין,'"`UNIQ--nowiki-00000015-QINU`"'‏"זו לא משימה פשוטה": מי שהביא את קונאן אובריאן לארץ מדבר, באתר מעריב אונליין, 28 בספטמבר 2017
↑  JTA, Kareem Abdul-Jabbar joins Israeli Ramadan event, www.timesofisrael.com (באנגלית אמריקאית)
↑  ToI Staff, Conan O’Brien set to film special show in Israel, www.timesofisrael.com (באנגלית אמריקאית)
↑  Alex Traiman, Impact investing meets social welfare: How a 99-year-old Israeli institution stays relevant, JNS.org, ‏2019-08-28 (באנגלית אמריקאית)
1 2  The journey of Steven Lowy, The Jerusalem Post | JPost.com, ‏2024-11-21 (באנגלית)
סאם (שמואל) גרונדוורג עם כרים עבדול-ג׳באר
סאם (שמואל) גרונדוורג עם נשיא המדינה, ראובן ריבלין, ומשלחת מפיקים ומנהלים בכירים מתעשיית הסרטים בהוליווד, ספטמבר 2017
סאם (שמואל גרונדוורג) עם גל גדות
סאם (שמואל) גרונדוורג עם נשיא המדינה, יצחק הרצוג, ועם סטיבן לואי, נובמבר 2021
פורומים חרדיים

פורומים חרדיים הם פורומים אינטרנטיים ייחודים, מבחינת נושאי התכנים ואופיים, עבור הציבור החרדי.
בדרך כלל, לפורומים אלה תקנונים אשר נחשבים מחמירים יחסית לסגנון השיח הכללי במרשתת.